फायर ब्रिगेड की 3 गाड़ियों ने 20 मिनट में आग बुझाई; सर्विस दोबारा शुरू
कोलकाता के नेताजी सुभाष चंद्र बोस इंटरनेशनल एयरपोर्ट के अंदर बुधवार शाम को आग लग गई। फायर ब्रिगेड की 3 गाड़ियां मौके पर पहुंची गई हैं। जब आग लगी तब वहां बड़ी संख्या में पैसेंजर भी मौजूद थे। मीडिया रिपोर्ट्स के मुताबिक, आग एयरपोर्ट केkolkata airport fire on check in counter; fire brigade reached on spot
कोलकाता के नेताजी सुभाष चंद्र बोस इंटरनेशनल एयरपोर्ट में बुधवार रात करीब 9:20 बजे आग लग गई। फायर ब्रिगेड की 3 गाड़ियां मौके पर पहुंचीं और 9.40 बजे आग पर काबू पा लिया। जब आग लगी तब वहां बड़ी संख्या में पैसेंजर भी मौजूद थे। सभी को सुरक्षित बाहर निकाल लिया गया।
CISF के अधिकारी ने बताया कि आग एयरपोर्ट के 3C डिपार्चर टर्मिनल बिल्डिंग में लगी थी। यहां से पैसेंजर्स चेक इन भी करते हैं। यहां के सरकारी स्टोर रूम में रखे कागजों ने पहले आग पकड़ी थी, जो बाद में एसी डक्ट तक फैल गई। इस दौरान एक चेक इन काउंटर भी जल गया।
एयरपोर्ट पर कुछ देर पैसेंजर्स की आवाजाही प्रभावित हुई, जो अब पूरी तरह सामान्य हो गई है। सभी सेवाएं दोबारा शुरू कर दी गई हैं।
सिंधिया ने एयरपोर्ट पर चेक इन प्रोसेस शुरू होने की जानकारी दी
नागरिक उड्डयन मंत्री ज्योतिरादित्य सिंधिया ने कोलकाता एयरपोर्ट पर हुई घटना को लेकर ट्वीट किया है। उन्होंने लिखा कि एयरपोर्ट के चेक-इन काउंटर के पास मामूली आग लगी थी। मैं एयरपोर्ट डायरेक्टर के संपर्क में हूं, हालात नियंत्रण में हैं। सभी यात्रियों और कर्मचारियों को वहां से निकाल लिया गया है।
सभी सुरक्षित हैं और किसी के घायल होने की जानकारी नहीं है। चेक-इन प्रोसेस रात 10:25 बजे फिर से शुरू हो गया है। फिलहाल आग लगने के कारणों की जानकारी नहीं है। जल्द से जल्द पता लगाया जाएगा।